Aryna Sabalenka, locul 2 WTA, este devastată, după ce iubitul ei, Konstantin Koltsov, fost jucător de hochei, a murit la vârsta de doar 42 de ani.
Konstantin Koltsov și-a reprezentat țara la Jocurile Olimpice și a jucat hochei pentru echipe ca Spartak Moscova sau Pittsburgh Penguins. Fusese căsătorit și avea trei copii cu Julia, femeia de care a divorțat în 2020.
La vremea respectivă, imediat după startul pandemiei, Julia a postat un mesaj sugestiv pe Instagram care arată faptul că Aryna Sabalenka a contribuit din plin la separarea cuplului.
"Aceasta va fi ultima fotografie cu el pe Instagramul meu. Da, ne-am despărțit. Și doare, măcar pentru unul dintre noi. De asemenea, fac un apel către toate fetele agățate de soții altora cu copii în familie. Este disprețuitor", a scris fosta soție a lui Koltsov, conform presei din Belarus.
Primele informații au indiact faptul că iubitul Arynei Sabalenka a făcut infarct, dar ulterior au apărut date conform cărora el a suferit un AVC, din cauza unui cheag de sânge. Este a doua tragedie de acest fel pentru Sabalenka, care în urmă cu cinci ani și-a pierdut tatăl, Serghei, tot în urma unui atac de cord. Acesta avea atunci 43 de ani.